Document ID: 32012D0277

KOMMISSIONENS GENNEMFØRELSESAFGØRELSE
af 21. maj 2012
om ændring af beslutning 2002/840/EF om listen over anlæg i tredjelande, der er godkendt til at bestråle fødevarer
(meddelt under nummer C(2012) 3179)
(EØS-relevant tekst)
(2012/277/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 1999/2/EF af 22. februar 1999 om indbyrdes tilnærmelse af medlemsstaternes lovgivning om levnedsmidler og levnedsmiddelingredienser, som er behandlet med ioniserende stråling (1), særlig artikel 9, stk. 2, og
ud fra følgende betragtninger:
(1)
I henhold til direktiv 1999/2/EF må en fødevare, der er behandlet med ioniserende stråling, kun indføres fra tredjelande, hvis den er behandlet på et bestrålingsanlæg, der er godkendt af Den Europæiske Union.
(2)
Ved Kommissionens beslutning 2002/840/EF (2) er der opstillet en liste over godkendte anlæg.
(3)
De thailandske myndigheder har meddelt Kommissionen, at navnet på et af de godkendte bestrålingsanlæg i Thailand er ændret.
(4)
Beslutning 2002/840/EF bør derfor ændres i overensstemmelse hermed.
(5)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilaget til beslutning 2002/840/EF ændres som angivet i bilaget til nærværende afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 21. maj 2012.

Labels: 17
16
7
3
0
18